Na osnovu Odluke Vlade Bosansko-podrinjskog kantona Goražde o davanju saglasnosti na „Program razvoja turizma u Bosansko-podrinjskom kantonu Goražde za 2018. godinu“, broj:03-14-1108/18 od 02.08.2018. godine, Ministarstvo za privredu Bosansko-podrinjskog kantona Goražde raspisuje:

**J A V N I P O Z I V**

**za prikupljanje i odabir korisnika sredstava za finansiranje po „Programu razvoja turizma u Bosansko-podrinjskom kantonu Goražde za 2018. godinu“**

***I PREDMET JAVNOG POZIVA***

Predmet Javnog poziva je prikupljanje prijava za odabir korisnika sredstava po „Programu razvoja turizma u Bosansko-podrinjskom kantonu Goražde za 2018. godinu“. Sredstva su planirana u Budžetu Ministarstva za privredu Bosansko-podrinjskog kantona Goražde za 2018. godinu („Službene novine Bosansko-podrinjskog kantona Goražde“, broj 13/17), na ekonomskom kodu 614100 RAZ 002– Tekući transferi drugim nivoima vlasti za razvoj turizma.

***II NAZIV I SVRHA POSEBNOG CILJA PROGRAMA, KRITERIJI I KORISNICI***

 ***SREDSTAVA***

Naziv i svrha posebnog cilja Programa, kriteriji i korisnici sredstava svrstani su kako slijedi:

**Poseban cilj Programa:** Poboljšanje kvaliteta usluga u oblasti turizma i ugostiteljstva na području Bosansko-podrinjskog kantona Goražde s namjerom obogaćivanja ponude i stvaranja novog prepoznatljivog turističkog proizvoda, u ukupnom iznosu od 90.000 KM

 U okviru posebnog cilja Programa obezbijedit će se sufinansiranje projekata privrednih društava i ugostiteljskih radnji registrovanih za turističku i ugostiteljsku djelatnost, kao i projekata udruženja koja se u skladu sa svojim statutom bave turizmom

Prednost pri odabiru projekata imaće projekti čijom realizacijom će doći do povećanja broja dolazaka i noćenja turista na prostore Bosansko-podrinjskog kantona Goražde, projekti čijom realizacijom će doći do povećanja broja smjestajnih jedinica (broja ležajeva kod privrednih društava i ugostiteljskih radnji), projekti koji definišu turistički proizvod sa više sadržaja čijom realizacijom će se omogućiti duže zadržavanje turista na prostoru Bosansko-podrinjskog kantona Goražde, kao i projekti koji dovode do unaprjeđenja turističke djelatnosti i bržeg razvoja turizma kao privredne grane Bosansko-podrinjskog kantona Goražde.

Privredna društva i ugostiteljske radnje registrovani za ugostiteljstvo i turizam kao i udruženja mogu aplicirati samo sa jednim projektom i u skladu sa procedurama predviđenim Programom.

**Svrha posebnog cilja Programa**

Svrha posebnog cilja Programa je da turistička djelatnost ima značajan utjecaj na ekonomski razvoj, zapošljavanje, generisanje dohotka i poboljšanje ukupne kvalitete života na prostoru Bosansko-podrinjskog kantona Goražde.

**Kriteriji za izbor projekta:**

Prioritetne aktivnosti i mjere koje imaju prednost za učestvovanje u Programu su:

* proširenje turističke ponude aktiviranjem turističkih resursa i potencijala i njihovo uvrštavanje u turističku ponudu Bosansko-podrinjskog kantona Goražde,
* unaprjeđenje turističke djelatnosti i definisanje turističkih proizvoda sa više sadržaja,
* stvaranje pretpostavki za povećanje broja dolazaka i noćenja turista na prostoru Bosansko-podrinjskog kantona Goražde kroz proširenje smještajnih kapaciteta i prodaju novih turističkih proizvoda,
* uvođenje novih sadržaja u već postojeće turističke proizvode u cilju dužeg zadržavanja turista na prostoru Bosansko-podrinjskog kantona Goražde.

Kriteriji za izbor projekata i finansijski kriteriji će se primjenjivati u skladu sa procedurama predviđenim Programom.

**Korisnici sredstava:**

* privredna društva i ugostiteljske radnje registrovani za turističku i ugostiteljsku djelatnost, a kojima nisu odobrena novčana sredstva po „Programu razvoja turizma u Bosansko-podrinjskom kantonu Goražde za 2017.godinu“,
* udruženja koja se u u skladu sa svojim statutom bave turizmom a kojima nisu odobrena novčana sredstva po „Programu razvoja turizma u Bosansko-podrinjskom kantonu Goražde za 2017.godinu“.

***III PRAVO UČEŠĆA***

Pravo učešća po ovom Javnom pozivu imaju sva lica koja ispunjavaju opće i posebne uslove u skladu sa Programom i koji su navedeni kao potencijalni korisnici sredstava.

***IV SADRŽAJ PRIJAVE ZA UČEŠĆE NA JAVNOM POZIVU ZA DODJELU FINANSIJSKIH SREDSTAVA***

Prijava mora biti urađena sadržajno po elementima zahtijevanim i u skladu sa procedurama apliciranja navedenim u „ Programu razvoja turizma u Bosansko-podrinjskom kantonu Goražde za 2018. godinu“.

Prijavu razmatra komisija za izbor korisnika sredstava, ako su dostavljeni:

* popunjeni obrasci aplikacione forme za projekte,
* potrebna dokumentacija kojom se dokazuje ispunjavanje općih i posebnih uslova,
* ostala dokumentacija koja može uticati na vrednovanje i ocjenu aplikacija u skladu sa „Programom razvoja turizma u Bosansko-podrinjskom kantonu Goražde za 2018. godinu“.

Popis potrebne dokumentacije dat je uz aplikacionu formu za projekte koju je propisalo resorno ministarstvo.

 Prijave koje nisu podnesene u skladu sa procedurama apliciranja navedenim u „Programu razvoja turizma u Bosansko-podrinjskom kantonu Goražde za 2018. godinu“ neće biti predmet daljeg razmatranja komisije za izbor korisnika sredstava.

Ukupan budžet predloženog projekta koji aplikanti dostavljaju za finansiranje, ne može biti veći od 80.000 KM. Maksimalni iznos koji može biti zatražen za finansiranje projekta je do 40.000 KM.

Aplikacije pisane rukom će biti automatski odbijene.

Sva priložena dokumenta moraju biti izdana od strane nadležnih sudskih ili upravnih organa. Priložena dokumenta ne smiju biti starija od 3 (tri) mjeseca od dana objavljivanja ovog poziva na internet stranici Ministarstva za privredu Bosansko-podrinjskog kantona Goražde, na televiziji Bosansko-podrinjskog kantona Goražde i oglasnoj tabli resornog ministarstva. Sve priložene kopije dokumenata moraju biti ovjerene od strane nadležnih upravnih organa ili notara ovjerom ne starijom od 3 (tri) mjeseca od dana objavljivanja Javnog poziva na internet stranici Ministarstva za privredu Bosansko-podrinjskog kantona Goražde, na televiziji Bosansko-podrinjskog kantona Goražde i oglasnoj tabli resornog ministarstva.

***V KRITERIJI ZA OCJENU PRIJAVE I IZBOR KORISNIKA***

Izbor korisnika finansijskih sredstava vrši komisija za izbor korisnika sredstava, koja ima zadatak da, u skladu sa procedurama apliciranja, selekcije i evaluacije projekata navedenim u „Programu razvoja turizma u Bosansko-podrinjskom kantonu Goražde za 2018. godinu“ izvrši ocjenu i rangiranje korisnika grant finansijskih sredstava.

Komisiju za izbor korisnika sredstava imenuje ministar za privredu Bosansko-podrinjskog kantona Goražde.

***VI NAČIN PREUZIMANJA POTREBNE DOKUMENTACIJE***

 Potrebnu dokumentaciju za učešće u Javnom pozivu, pripremilo je Ministarstvo za privredu Bosansko-podrinjskog kantona Goražde i ista se može preuzeti sa internet stranice Vlade Bosansko-podrinjskog kantona Goražde (resornog ministarstva) [www.mp.bpkg.gov.ba](http://www.mp.bpkg.gov.ba).

.

***VII NAČIN PODNOŠENJA PRIJAVE***

 Prijave sa odgovarajućom dokumentacijom predaju se u zapečaćenim kovertama lično na protokol (zgrada Vlade Bosansko-podrinjskog kantona Goražde) ili šalju preporučenom poštom na adresu:

**Ministarstvo za privredu Bosansko-podrinjskog kantona Goražde,**

**ul M.Tita 13, Goražde 73000,** sa naznakom**:**

**za Javni poziv za odabir korisnika sredstava po „Programu razvoja turizma u Bosansko-podrinjskom kantonu Goražde za 2018.godinu“**

**„NE OTVARAJ“**

Na poleđini koverte obavezno navesti naziv – ime podnosioca prijave, adresu i kontakt telefon i ovjeriti pečatom.

Rok za dostavljanje prijava je 15 (petnaest) dana od dana objavljivanja Javnog poziva na internet stranici Ministarstva za privredu Bosansko-podrinjskog kantona Goražde, na televiziji Bosansko-podrinjskog kantona Goražde i oglasnoj tabli resornog ministarstva, a krajnji rok je 12.09.2018. godine do 16,00 sati.

Prijave primljene nakon isteka roka neće biti predmet razmatranja.

 U postupku Javnog poziva Ministarstvo ne snosi nikakve troškove učesnicima u Javnom pozivu, te zadržava pravo da u slučaju opravdanosti prijavu prihvati, odbije ili poništi Javni poziv.

 Prispjela dokumentacija neće se vraćati.

***VIII OSTALE ODREDBE***

 Sa podnosiocima prijava čiji se projekti odobre Ministarstvo za privredu Bosansko-podrinjskog kantona Goražde potpisuje Ugovor o utrošku financijskih sredstava, kojim će se definisati način implementacije projekta, vrijeme implementacije, obaveze korisnika sredstava i Ministarstva za privredu Bosansko-podrinjskog kantona Goražde i način obezbjeđenja instrumenata za namjenski utrošak sredstava.

Konačnu odluku o prijedlogu rang liste donosi ministar, a konačnu saglasnost na spisak korisnika sredstava dostavljen od strane resornog ministarstva daje Vlada Bosansko-podrinjskog kantona Goražde.

 Sve dodatne informacije vezane za ovaj Javni poziv mogu se dobiti svakim radnim danom na broj telefona: 038/224-264, u vremenu od 11-16 sati.

Broj: 04-22-1360-4/18 **M I N I S T A R**

Goražde, 28.08.2018.godine

 \_\_\_\_\_\_\_\_\_\_\_\_\_\_\_\_\_ Anes Salman